Na temelju članka 72. Zakona o komunalnom gospodarstvu („Narodne novine“ br. 68/18, 110/18 i 32/20) i članka 28. Statuta Općine Šolta, Općinsko vijeće Općine Šolta („Službeni glasnik Općine Šolta“ br. 06/21) na svojoj \_\_\_. sjednici održanoj dana **\_\_\_\_\_2022.** godine donijelo je

**PROGRAM**

**ODRŽAVANJA KOMUNALNE INFRASTRUKTURE ZA 2023. GODINU**

U smislu ovog programa pojam održavanja komunalne infrastrukture obuhvaća redovno i pojačano održavanje komunalne infrastrukture u slijedećim aktivnostima:

1. **Održavanje javne rasvjete**
2. **Održavanje mjesnih groblja**
3. **Održavanje nerazvrstanih cesta i poljskih putova**
4. **Održavanje javnih površina na kojima nije dopušten promet motornim vozilima**
5. **Održavanje javnih zelenih površina**
6. **Održavanje čistoće javnih površina**
7. **Održavanje građevina, uređaja i predmeta javne namjene**
8. **Dezinfekcija, dezinsekcija i deratizacija**
9. **Usluge održavanja javne rasvjete**: **UKUPNO: 101.600,00 EUR (765.505,20 KN)**
	* redovno održavanje na cca 950 rasvjetnih tijela u iznosu od **50.000,00 EUR (376.725,00 kn.)** Pod održavanjem podrazumijevaju se svi materijalni troškovi i usluge vezani za zamjenu žarulja uključujući i natrijeve i LED žarulje, prigušnica, zaštitnih stakala, plastike, grla, kabela, stupova, kontrola i sl. Pod održavanje javne rasvjete podrazumijeva se i postavljanje i skidanje ukrasa za novogodišnje praznike.
	* opskrba električnom energijom u iznosu od **45.000,00 EUR (339.052,50 kn)**
	* popravak postojećih božićnih i novogodišnjih ukrasa u iznosu od **3.300,00 EUR (24.863,85 KN),**
	* kupnja novih božićnih i novogodišnjih ukrasa u iznosu od **3.300,00 EUR (24.863,85 KN)**

***DINAMIKA ODRŽAVANJA JAVNE RASVJETE***

* *Po potrebi tijekom cijele godine*
1. **Usluge održavanja sedam mjesnih groblja** realizirat će se u iznosu od **24.700,00 EUR** **(186.102,15 kn**)
* redovno održavanje obuhvaća sve materijalne troškove i usluge vezane za čišćenje trave, suhog granja i drugog raslinja na i u okolici groblja tijekom cijele godine, a temeljitije čišćenje prije Dana mrtvih, po potrebi će se otklanjati uočena oštećenja, redovno održavati objekte i opremu groblja i mrtvačnice te hortikulturno uređivati površine groblja u iznosu od **24.000,00 EUR (180.828,00 kn)**
* opskrba vodom u iznosu od **700,00 EUR (5.274,15 kn)**

***DINAMIKA ODRŽAVANJA GROBLJA***

* *1xmjesečno tijekom cijele godine redovno*
* *Pojačano održavanje za Dan mrtvih ,prije sprovoda i blagdana V.Gospu*
1. **Usluge održavanja nerazvrstanih cesta i poljskih putova** diljem otoka sa prioritetnim dionicama te po potrebi intervencijom na svim ostalim realizirat će se u iznosu od **93.000,00 EUR (700.708,50 kn)** Održavanje nerazvrstanih cesta podrazumijeva planiranje, tamponiranje, košenje, uklanjanje raslinja i grmlja, valjanje, učvršćivanje betonom, popravak i sanacija lica u kamenu, te popravak i sanacija potpornih zidova i nogostupa, postavljanje horizontalne i vertikalne signalizacije, ophodnja i redovno praćenje stanja na nerazvrstanim cestama. Ovaj program uključuje :
* Održavanje nerazvrstanih cesta i putova – **69.000,00 EUR (519.880,50 kn)**
* Održavanje poljskih, poljoprivrednih i protupožarnih putova **– 14.000,00 EUR (105.483,00 kn)**
* Stručni nadzor nad radovima – **3.000,00 EUR (22.603,50 kn)**
* Prometni znakovi – **7.000,00 EUR (52.741,50 kn)**

***DINAMIKA ODRŽAVANJA NERAZVRSTANIH CESTA I POLJSKIH PUTOVA***

Održavanje nerazvrstanih cesta podrazumijeva planiranje, tamponiranje,košenje, uklanjanje raslinja i grmlja,valjanje, učvršćivanje betonom, izrada lica u kamenu, te nogostupa, postavljanje horizontalne i vertikalne signalizacije,ophodnja i redovno praćenje stanja na nerazvrstanim cestama.

**OPIS RADOVA NA ODRŽAVANJU NERAZVRSTANIH CESTA i POLJSKIH PUTOVA**

|  |  |  |  |  |  |
| --- | --- | --- | --- | --- | --- |
|  **Stavka** | **Opis stavke** | **J.m.** | **Količina** | **Procjena Jed. Cijena s Pdv-om** | **Procjena UKUPNO s Pdv-om** |
| **A1** | **PRIPREMNI RADOVI** |
| **1** | **Uklanjanje grmlja / drveća** |   |   |  |  |
| Rad obuhvaća strojno ili ručno uklanjanje šiblja i niskog raslinja po nerazvrstanim cestama i odvoz na odlagalište udaljeno do 10 km. U nisko raslinje spada trava i grmlje do 0,5 m visine koje je potrebno "postrugati". Površine koje treba očistiti utvrđuje nadzorni inženjer prije početka radova. |   |   |  |  |
|  | Obračun po m2 izvedenih radova. |   |   |  |  |
|  | Čišćenje niskog raslinja.  | m2 |  |  |  |
| **2** | Strojno malčiranje raznog raslinja i granja izraslih uz i po poljskim putovima |   |  |  |  |
|  | Obračun po m izvedenih radova. |   |  |  |  |
|  | Čišćenje niskog raslinja.  | m |  |  |  |
|  | **PRIPREMNI RADOVI UKUPNO:** |  |
| **A2** | **ZEMLJANI RADOVI** |
| **1** | **Uređenje postojećeg puta do kote posteljice** Rad obuhvaća sve radove koji se moraju obaviti kako bi se tlo osposobilo da bez štetnih posljedica preuzme opterećenje. Stavka uključuje mehaničko razbijanje kamena iznad kote posteljice (5 do 10 % površine), osiguranje pokosa, grubo planiranje i mehaničko zbijanje podloge. Kote i nagib ceste određuje nadzorni inženjer.U cijenu je uračunato pikamiranje, grubo planiranje, mehaničko zbijanje, odnosno potpuno uređenje posteljice i eventualni odvoz viška materijala na deponiju do 10 km. | m2 |  |  |  |
| **2** | Izrada nosivog sloja od mehanički zbijenog zrnatog kamenog materijala u sloju debljine d = 10 cm.Stavka obuhvaća dobavu i ugradnju zrnatog kamenog materijala u nosivi sloj kolničke konstrukcije. Zahtjev kvalitete koji se traži za završni nosivi sloj od mehanički zbijenog zrnatog kamenog materijala je da modul stišljivosti bude Ms ≥ 80 MN/m2, stupanj zbijenosti Sz ≥ 100%. Ravnost mjerena letvom duljine 4 m smije odstupati za najviše 1 cm.U cijenu ulazi dobava materijala, svi potrebni transporti, razastiranje,valjanje i ostali radovi na ugradnji i strojnoj obradi do tražene zbijenosti.  | m² |  |  |  |
|  | **ZEMLJANI RADOVI UKUPNO:** |  |

|  |  |  |  |  |  |
| --- | --- | --- | --- | --- | --- |
| **A3** | **ARMIRANOBETONSKI RADOVI** |   |  |  |  |
|  | **Izrada betonskog kolnika**  |  |   |  |  |
| **1** | Ugradnja betonskog sloja klase C16/20 se vrši na pripremljenu i uvaljanu tamponsku podlogu. Debljina sloja je 10 cm do završne kote tampona. Stavka uključuje postavljanje armaturne mreže Q-283 u sredinu sloja s preklopima od 40 cm cijelom površinom sa odgovarajućim distancerima, dobavu, transport, ugradnju i njegu betona kao završnog sloja. Beton se ugrađuje na mjestima gdje odredi nadzorni inženjer. |   |   |  |  |
|  | Obračun po m2 armirane i betonirane površine. | m2 |  |  |  |
|  | **ARMIRANO BETONSKI RADOVI UKUPNO:** |   |  |  |  |

|  |  |  |  |  |  |
| --- | --- | --- | --- | --- | --- |
| **A4** | **STRUČNI NADZOR NAD RADOVIMA ODRŽAVANJA**  |   |  |  |  |
|  |   |  |   |  |  |
|  |  |  |   |  |  |
| **1** | Stručni nadzor nad radovima održavanja nerazvrstanih putova i cesta, te poljskih putova |   |   |  |  |
|  | Obračun  | Kompl. | 1 |  |  |
|  |   |   |   |  |  |
|  | **STRUČNI NADZOR UKUPNO:** |   |  |  |  |

1. **Održavanje javnih površina na kojima nije dopušten promet motornim vozilima** – podrazumijeva se održavanje i popravci tih površina kojima se osigurava njihova funkcionalna ispravnost u ukupnom iznosu od **85.000,00 EUR (640.432,50 KN)** a obuhvaća slijedeće aktivnosti:
	* strojno i ručno čišćenje javnih površina (trgova, ulica, tržnice, i sl.), održavanje opreme na javnim površinama, pražnjenje i čišćenje seoskih voda, postavljanje znakova, ogledala i sl. na javno prometne površine u iznosu od **55.000,00 EUR (414.397,50 kn).**
	* Održavanje čistoće plaža u razdoblju od 01.06.2023. do 30.09.2023. u iznosu od **8.000,00 EUR (60.276,00 KN).**
	* Predsezonsko čišćenje plaža svibanj/lipanj u suradnji s mjesnim odborima i lokalnim stanovništvom u iznosu od **8.000,00 EUR (60.276,00 KN).**
	* Prehrana plaža prije početka turističke sezone, tijekom travnja i svibnja, koja uključuje strojno naguravanje i planiranje postojećeg kamenog materijala, te nabava, prijevoz, razastiranje i planiranje kamenog materijala frakcija 4-8 mm i/ili 8-16mm i oblutaka u iznosu od **14.000,00 EUR (105.483,00 KN).**

***DINAMIKA ODRŽAVANJA JAVNO PROMETNIH POVRŠINA***

|  |  |  |  |
| --- | --- | --- | --- |
| ***Red.br.*** | ***Redovno******tijekom cijele god.*** | ***Sezonski 01.06.-01.10.*** | ***Mjesto*** |
| *1* | *3 x mjesečno* | *2x tjedno* | *S.Selo* |
| *2* | *Svakodnevno* | *svakodnevno* | *Grohote* |
| *3* | *3×mjesečno* | *2x tjedno* | *D.Selo/Krušica* |
| *4* | *3×mjesečno* | *2x tjedno* | *G.Selo* |
| *5* | *3× mjesečno* | *svakodnevno* | *Nečujam* |
| *6.* | *3×mjesečno* | *svakodnevno* | *Rogač* |
| 7. | *3x mjesečno* | *svakodnevno* | *Maslinica* |
| 8. | *3xmjesečno* | *svakodnevno* | *Stomorska/G.Krušica* |

1. **Održavanje javnih zelenih površina** u ukupnom iznosu od **66.000,00 EUR (497.277,00 KN),** a obuhvaća slijedeće:
* Redovno održavanje zelenih površina: košnja, obrezivanje i sakupljanje biološkog otpada s javnih zelenih površina, obnova, kupnja sadnica, održavanje i njega drveća, ukrasnog grmlja i drugog bilja, popločenih i nasipanih površina u parkovima, opreme na dječjim igralištima, fitosanitarna zaštita bilja i biljnog materijala za potrebe održavanja i drugi poslovi potrebni za održavanje tih površina u iznosu od **52.000,00 EUR (354.121,50 KN)**
* Opskrba vodom u iznosu od **14.000,00 EUR (105.483,00 KN).**
1. **Održavanje čistoće javnih površina –** podrazumijeva se čišćenje površina javne namjene, osim javnih cesta, koje obuhvaća ručno i strojno čišćenje i pranje javnih površina od otpada, snijega i leda, kao i postavljanje i čišćenje košarica za otpatke i uklanjanje otpada, uključujući i glomazni otpad, koje je nepoznata osoba odbacila na javnu površinu ili zemljište u vlasništvu Općine Šolta u ukupnom iznosu od **16.000,00 EUR (120.552,00 KN).**
2. **Održavanje građevina, uređaja i predmeta javne namjene** podrazumijeva održavanje, popravci i čišćenje tih građevina, uređaja i predmeta u ukupnom iznosu od **32.000,00 EUR (241.104,00 kn),** a obuhvaća slijedeće:
* Održavanje javnog WC u Nečujmu u razdoblju od 01.06. do 30.09. u iznosu od **6.000,00 EUR (45.207,00 kuna)**
* Zakup poslovnog prostora za potrebe skladištenja materijala za održavanje **– 12.000,00 EUR (90.414,00 KN)**
* Manji komunalni zahvati na saniranju oštećenja na javnim površinama, objektima i opremi i sl. **– 14.000,00 EUR (105.483,00 KN).**
1. **Dezinfekcija, dezinsekcija i deratizacija** u iznosu od **3.500,00 EUR (26.370,75 kn)**

Ovaj Program stupa na snagu 01.01.2023. i objavit će se u „Službenom glasniku Općine Šolta”.

Klasa: 400-06/22-02/ Predsjednik Općinskog vijeća

Urbroj: 2181-49-01-22-

Grohote, 2022. Teo Tomić, dipl.iur.